PIRKIMO SUTARTIES PROJEKTAS
AKTYVIOSIOS ELEKTROS ENERGIJOS TIEKIMO RASEINIŲ OBJEKTAMS
PIRKIMO–PARDAVIMO SUTARTIS NR. ______
2026 m. ____________  d.                
 Raseiniai
	Uždaroji akcinė bendrovė „Raseinių šilumos tinklai“, juridinio asmens kodas 172412113, buveinės adresas Pieninės g. 2, LT-60133 Raseiniai, duomenys apie juridinį asmenį kaupiami ir saugomi Lietuvos Respublikos juridinių asmenų registre, atstovaujama ____________________ ____________________, veikiančio (-ios) pagal bendrovės įstatus (toliau – Pirkėjas), ir ________________________________, juridinio asmens kodas __________________, buveinės adresas ________________________________, atstovaujamas (-a) ________________________________, veikiančio (-ios) pagal ________________________________ (toliau – Tiekėjas), toliau kartu – Šalys, o kiekviena atskirai – Šalis, vadovaudamosi Pirkėjo vykdyto aktyviosios elektros energijos tiekimo Raseinių objektams pirkimo (BVPŽ kodas 09310000-5), atlikto pagal Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisykles, patvirtintas Lietuvos Respublikos Vyriausybės 2003 m. kovo 3 d. nutarimu Nr. 277 (toliau – Taisyklės), rezultatais, sudaro šią aktyviosios elektros energijos pirkimo–pardavimo sutartį (toliau – Sutartis).
1. SUTARTIES DALYKAS
1.1. Tiekėjas įsipareigoja Sutartyje nustatytomis sąlygomis parduoti ir tiekti aktyviąją elektros energiją Pirkėjo valdomiems Raseinių objektams, nurodytiems Techninės specifikacijos priede Nr. 1 „Aktyviosios elektros energijos tiekimo objektų sąrašas“ (toliau – Objektai), o Pirkėjas įsipareigoja faktiškai patiektą ir suvartotą aktyviąją elektros energiją priimti ir už ją atsiskaityti.
1.2. Elektros energijos tiekimo vietos, Objektų pavadinimai ir adresai, ESO objektų numeriai bei skaitiklių numeriai nurodyti Techninės specifikacijos priede Nr. 1 „Aktyviosios elektros energijos tiekimo objektų sąrašas“.
1.3. Tiekėjas kartu su aktyviosios elektros energijos tiekimu užtikrina elektros energijos balansavimą pats arba per už balansą atsakingą šalį.
1.4. Perdavimo, skirstymo ir kitų reguliuojamų paslaugų teikimas nėra šios Sutarties dalykas, išskyrus atvejus, kai pagal teisės aktus atitinkamas sumas Pirkėjui privalo apskaičiuoti ir sąskaitoje nurodyti Tiekėjas.
2. ELEKTROS ENERGIJOS KIEKIS IR APSKAITA
2.1. Preliminarus aktyviosios elektros energijos kiekis per 12 (dvylikos) mėnesių tiekimo laikotarpį – 250 000 kWh.
2.2. Elektros energija perkama pagal faktinį Objektų poreikį. Pirkėjas neįsipareigoja nupirkti viso preliminaraus kiekio, o mažesnis faktinis suvartojimas nelaikomas Sutarties pažeidimu.
2.3. Bendras pagal Sutartį įsigyjamas aktyviosios elektros energijos kiekis negali viršyti 325 000 kWh (toliau – maksimalus kiekis).
2.4. Per ataskaitinį kalendorinį mėnesį kiekviename Objekte faktiškai suvartotas aktyviosios elektros energijos kiekis nustatomas pagal skirstomųjų tinklų operatoriaus pateiktus galutinius apskaitos duomenis. Bendras mėnesio kiekis nustatomas susumavus visuose Objektuose per atitinkamą kalendorinį mėnesį Lietuvos laiku faktiškai suvartotą elektros energijos kiekį.
2.5. Tiekėjas stebi bendrą pagal Sutartį įsigytą aktyviosios elektros energijos kiekį ir, jam pasiekus 90 procentų Sutarties 2.3 punkte nustatyto maksimalaus kiekio, nedelsdamas, bet ne vėliau kaip per 1 (vieną) darbo dieną nuo šios aplinkybės paaiškėjimo, raštu informuoja Pirkėją.
2.6. Sutarties vykdymo metu Pirkėjas turi teisę pakeisti Techninės specifikacijos priede Nr. 1 nurodytą Objektų sąrašą – pašalinti esamą Objektą arba įtraukti naują Pirkėjo valdomą objektą, jeigu dėl tokio pakeitimo nesikeičia Pirkimo pobūdis ir neviršijamas Sutarties 2.3. punkte nustatytas maksimalus kiekis. Pirkėjas apie numatomą pakeitimą iš anksto raštu informuoja Tiekėją ir pateikia objektui identifikuoti reikalingus duomenis. Tiekėjas teisės aktų ir skirstomųjų tinklų operatoriaus nustatyta tvarka atlieka elektros energijos tiekimui pradėti arba nutraukti reikalingus veiksmus. Naujai įtrauktam objektui taikomos tos pačios Sutartyje nustatytos kainodaros ir tiekimo sąlygos.
3. KAINA IR KAINODARA
3.1. Aktyviosios elektros energijos vieneto kainą (Eur/kWh be PVM) už ataskaitinį kalendorinį mėnesį sudaro dvi dalys:
       3.1.1. kintamoji kainos dalis – elektros energijos biržos „Nord Pool“ AS Lietuvos kainų zonoje ataskaitinį mėnesį paskelbtų visų valandų elektros energijos kainų aritmetinis vidurkis;
       3.1.2. fiksuotoji kainos dalis – Tiekėjo pasiūlyme nurodyta marža ________ Eur/kWh be PVM. Marža nurodoma ne daugiau kaip 4 skaitmenų po kablelio tikslumu.
3.2. Tiekėjo pasiūlyme nurodyta marža yra fiksuota ir negali būti keičiama visą Sutarties vykdymo laikotarpį.
3.3. Tiekėjo marža apima visas Tiekėjo išlaidas, susijusias su elektros energijos tiekimo organizavimu, balansavimu ir Sutarties administravimu. Jokie papildomi Tiekėjo nustatomi mokesčiai, antkainiai ar priemokos Pirkėjui negali būti taikomi. Ši nuostata netaikoma teisės aktų nustatytoms reguliuojamoms elektros energijos persiuntimo ir kitoms privalomoms kainos dedamosioms bei mokesčiams.
3.4. Pirkėjo mokėtina suma be PVM už ataskaitinį kalendorinį mėnesį apskaičiuojama bendrą visuose Objektuose faktiškai suvartotą aktyviosios elektros energijos kiekį (kWh) padauginus iš atitinkamo ataskaitinio mėnesio elektros energijos vieneto kainos (Eur/kWh be PVM), apskaičiuotos prie Sutarties 3.1.1. punkte nustatyto aritmetinio kainų vidurkio pridėjus Sutarties 3.1.2. punkte nustatytą Tiekėjo maržą. Suvartojimo ir elektros biržos kainų laikotarpiai nustatomi pagal Lietuvos laiką.
3.5. Prie pagal Sutarties 3.4. punktą apskaičiuotos sumos pridedamas Sutarties vykdymo metu galiojantis PVM ir, jeigu pagal teisės aktus juos Pirkėjui apskaičiuoja Tiekėjas, reguliuojamos elektros energijos persiuntimo bei kitos privalomos kainos dedamosios ir mokesčiai. Jų dydžiai taikomi pagal atitinkamu laikotarpiu galiojančius teisės aktus ir tarifus, nekeičiant Tiekėjo maržos. Šių dydžių pasikeitimai įforminami Sutarties 10.3 punkte nustatyta tvarka.
3.6. Galutinė Sutarties vertė priklauso nuo faktiškai suvartoto aktyviosios elektros energijos kiekio, atitinkamų ataskaitinių mėnesių elektros energijos vieneto kainų, taikomų reguliuojamų kainos dedamųjų ir mokesčių.
4. SĄSKAITŲ PATEIKIMAS IR ATSISKAITYMAS
4.1. Ataskaitinis laikotarpis – vienas kalendorinis mėnuo.
4.2. Tiekėjas ne vėliau kaip iki po ataskaitinio kalendorinio mėnesio einančio mėnesio 10 dienos pateikia Pirkėjui PVM sąskaitą faktūrą per Sąskaitų administravimo bendrąją informacinę sistemą (SABIS).
4.3. PVM sąskaitoje faktūroje arba kartu su ja pateikiamoje kainos apskaičiavimo detalizacijoje turi būti nurodytas kiekviename Objekte per ataskaitinį kalendorinį mėnesį faktiškai suvartotas elektros energijos kiekis, pritaikytas „Nord Pool“ AS Lietuvos kainų zonos ataskaitinio mėnesio visų valandų kainų aritmetinis vidurkis, Tiekėjo marža, taikomos reguliuojamos kainos dedamosios ir mokesčiai bei apskaičiuota mokėtina suma.
4.4. Pirkėjas tinkamai pateiktą PVM sąskaitą faktūrą apmoka per 30 (trisdešimt) kalendorinių dienų nuo jos gavimo per SABIS dienos.
4.5. Nustatęs PVM sąskaitos faktūros ar joje nurodyto kainos apskaičiavimo neatitikimų, Pirkėjas apie tai raštu informuoja Tiekėją. Tiekėjas per 3 (tris) darbo dienas nuo pranešimo gavimo pateikia patikslintą PVM sąskaitą faktūrą ir kainos apskaičiavimo detalizaciją arba motyvuotą paaiškinimą, jeigu nesutinka su nurodytais neatitikimais. Patikslinta PVM sąskaita faktūra apmokama per 30 (trisdešimt) kalendorinių dienų nuo jos gavimo per SABIS dienos.
4.6. Atsiskaitoma eurais, mokėjimo pavedimu į Tiekėjo Sutartyje nurodytą banko sąskaitą. Išankstinis mokėjimas netaikomas.
5. TIEKĖJO TEISĖS IR PAREIGOS
5.1. Nuo Sutartyje nustatytos tiekimo pradžios dienos nepertraukiamai ir tinkamai tiekti aktyviąją elektros energiją visiems Objektams bei užtikrinti balansavimą.
5.2. Iki tiekimo pradžios savo sąskaita ir rizika atlikti visus nuo Tiekėjo priklausančius veiksmus, būtinus Objektams priskirti Tiekėjui, bendradarbiauti su skirstomųjų tinklų operatoriumi ir apie faktinę tiekimo pradžią raštu informuoti Pirkėją.
5.3. Visą Sutarties vykdymo laikotarpį turėti galiojančią teisę Lietuvos Respublikoje vykdyti nepriklausomo elektros energijos tiekimo veiklą. Jeigu Sutartį vykdo tiekėjų grupė, šį reikalavimą turi atitikti tas grupės narys arba tie jos nariai, kurie pagal jungtinės veiklos sutartį vykdo elektros energijos tiekimo veiklą.
5.4. Nedelsdamas, bet ne vėliau kaip kitą darbo dieną, raštu informuoti Pirkėją apie leidimo galiojimo sustabdymą, panaikinimą, numatomą veiklos nutraukimą ar kitas aplinkybes, galinčias sutrukdyti tinkamai vykdyti Sutartį.
5.5. Laiku ir tinkamai pateikti PVM sąskaitas faktūras, kainos apskaičiavimo detalizaciją ir kitą pagrįstai Pirkėjo prašomą su Sutarties vykdymu susijusią informaciją.
5.6. Tiekėjas atsako už pasitelktų subtiekėjų ir kitų trečiųjų asmenų veiksmus bei tinkamą jiems pavestų funkcijų vykdymą. Jų pasitelkimas neatleidžia Tiekėjo nuo atsakomybės Pirkėjui už tinkamą Sutarties vykdymą. Apie naujo subtiekėjo pasitelkimą arba esamo subtiekėjo pakeitimą Tiekėjas privalo iš anksto raštu informuoti Pirkėją, pateikdamas subtiekėjo pavadinimą, juridinio asmens kodą, jam perduodamos Sutarties dalies aprašymą ir pasirašytą sutikimą vykdyti šią dalį. Ši informacija ir dokumentai pateikiami prieš subtiekėjui pradedant vykdyti jam pavestas funkcijas. Subtiekėjas privalo turėti jo vykdomai veiklai reikalingą teisę.
5.7. Laikytis Sutarties, pirkimo dokumentų ir Sutarties vykdymui taikomų teisės aktų reikalavimų.
5.8. Tiekėjas turi teisę gauti apmokėjimą už tinkamai patiektą ir Pirkėjo faktiškai suvartotą aktyviąją elektros energiją bei naudotis kitomis Sutartyje ir teisės aktuose nustatytomis teisėmis.
6. PIRKĖJO TEISĖS IR PAREIGOS
6.1. Sutartyje nustatyta tvarka ir terminais atsiskaityti su Tiekėju už faktiškai suvartotą aktyviąją elektros energiją.
6.2. Pateikti Tiekėjui teisingus Sutarties vykdymui būtinus Objektų ir kontaktinius duomenis bei bendradarbiauti atliekant nuo Pirkėjo priklausančius tiekimo pradžiai reikalingus veiksmus.
6.3. Nedelsdamas raštu informuoti Tiekėją apie žinomus Objektų duomenų ar kitų Sutarties vykdymui reikšmingų aplinkybių pasikeitimus.
6.4. Neviršyti Sutarties 2.3. punkte nustatyto maksimalaus kiekio ir, įvertinus faktinį suvartojimą, laiku imtis veiksmų tolesniam elektros energijos tiekimui užtikrinti.
6.5. Tikrinti Tiekėjo pateiktas PVM sąskaitas faktūras, kainos apskaičiavimą ir reikalauti ištaisyti nustatytus neatitikimus.
6.6. Pirkėjas turi teisę pirkti mažesnį už preliminarų kiekį, gauti Sutarties vykdymo informaciją ir naudotis kitomis Sutartyje bei teisės aktuose nustatytomis teisėmis.
7. ŠALIŲ ATSAKOMYBĖ
7.1. Šalys atsako už Sutartimi prisiimtų įsipareigojimų nevykdymą ar netinkamą vykdymą Sutartyje ir Lietuvos Respublikos teisės aktuose nustatyta tvarka.
7.2. Sutartį pažeidusi Šalis privalo atlyginti kitai Šaliai dėl pažeidimo patirtus tiesioginius nuostolius, kiek jų neatlygina kitos teisės aktuose ar Sutartyje nustatytos priemonės.
7.3. Tiekėjas neatsako už elektros energijos tiekimo sutrikimus, atsiradusius dėl perdavimo ar skirstomųjų tinklų operatorių veiksmų, tinklų gedimų, planinių atjungimų ar nenugalimos jėgos aplinkybių, išskyrus atvejus, kai sutrikimas kilo dėl Tiekėjo kaltės ar jo neveikimo.
7.4. Jeigu dėl Tiekėjo kaltės elektros energijos tiekimas Objektams nepradedamas laiku arba nutrūksta ir Pirkėjui tenka elektros energiją įsigyti kitu būdu, Tiekėjas atlygina pagrįstas tiesiogines papildomas Pirkėjo išlaidas ir nuostolius. Jeigu už tą patį pažeidimą taikoma Sutarties 7.7 punkte nustatyta bauda, šiame punkte nurodyti nuostoliai atlyginami tik tiek, kiek jų nepadengia bauda.
7.5. Leidimo vykdyti nepriklausomo elektros energijos tiekimo veiklą galiojimo sustabdymas ar panaikinimas, taip pat nepagrįstas tiekimo nutraukimas laikomas esminiu Sutarties pažeidimu.
7.6. Pirkėjui praleidus Sutartyje nustatytą atsiskaitymo terminą, Tiekėjas turi teisę reikalauti 0,02 proc. dydžio delspinigių nuo laiku nesumokėtos sumos už kiekvieną pavėluotą kalendorinę dieną. Delspinigiai skaičiuojami nuo kitos dienos po mokėjimo termino pabaigos iki visiško pradelstos sumos sumokėjimo dienos imtinai.
7.7. Jeigu Pirkėjas nutraukia Sutartį dėl esminio Tiekėjo padaryto Sutarties pažeidimo, Tiekėjas per 10 (dešimt) darbo dienų nuo Pirkėjo rašytinio reikalavimo gavimo dienos sumoka Pirkėjui 1 000 (vieno tūkstančio) Eur baudą. Bauda įskaitoma į dėl to paties pažeidimo Pirkėjo patirtų tiesioginių nuostolių atlyginimą. Jeigu šie nuostoliai viršija baudą, Tiekėjas atlygina ir baudos nepadengtą jų dalį.
8. NENUGALIMOS JĖGOS APLINKYBĖS
8.1. Šalis neatsako už visišką ar dalinį Sutarties neįvykdymą, jeigu įrodo, kad įsipareigojimai neįvykdyti dėl nenugalimos jėgos aplinkybių, kaip jos apibrėžtos Lietuvos Respublikos civilinio kodekso 6.212 straipsnyje ir kituose taikomuose teisės aktuose.
8.2. Šalis, negalinti vykdyti įsipareigojimų dėl nenugalimos jėgos aplinkybių, nedelsdama, bet ne vėliau kaip per 3 (tris) darbo dienas nuo jų atsiradimo ar paaiškėjimo, raštu praneša kitai Šaliai, nurodo aplinkybes, jų numatomą trukmę ir poveikį Sutarties vykdymui. Taip pat pranešama apie šių aplinkybių pasibaigimą.
8.3. Nenugalimos jėgos paveiktų įsipareigojimų vykdymo terminai pratęsiami laikotarpiui, kurį truko šios aplinkybės ir jų tiesioginiai padariniai, tačiau toks pratęsimas nekeičia Sutarties 9.2–9.4 punktuose nustatyto elektros energijos tiekimo laikotarpio ir maksimalaus kiekio. Elektros energijos tiekimas pagal Sutartį po 2027 m. spalio 31 d. nepratęsiamas.
8.4. Jeigu nenugalimos jėgos aplinkybės trunka ilgiau kaip 30 (trisdešimt) kalendorinių dienų ir dėl jų tolesnis Sutarties vykdymas netenka prasmės, bet kuri Šalis gali inicijuoti Sutarties nutraukimą.
9. SUTARTIES GALIOJIMAS IR NUTRAUKIMAS
9.1. Sutartis įsigalioja 2026 m. lapkričio 1 d. ir galioja iki 2027 m. spalio 31 d., išskyrus Sutartyje nustatytus ankstesnio jos nutraukimo atvejus. Sutarties nuostatos dėl pasirengimo elektros energijos tiekimui taikomos nuo Sutarties pasirašymo abiem Šalims dienos. Pasibaigus Sutarties galiojimo terminui, lieka galioti Sutarties 9.5 punkte nurodytos nuostatos.
9.2. Aktyviosios elektros energijos tiekimo laikotarpis – 12 (dvylika) mėnesių, nuo 2026 m. lapkričio 1 d. iki 2027 m. spalio 31 d.
9.3. Tiekėjas iki 2026 m. lapkričio 1 d. privalo atlikti visus nuo jo priklausančius veiksmus, būtinus elektros energijos tiekimui Pirkėjo Objektams pradėti, įskaitant veiksmus su skirstomųjų tinklų operatoriumi. Elektros energijos tiekimas turi būti pradėtas 2026 m. lapkričio 1 d.
9.4. Aktyvioji elektros energija pagal Sutartį tiekiama nuo 2026 m. lapkričio 1 d. iki 2027 m. spalio 31 d. Jeigu maksimalus 325 000 kWh kiekis pasiekiamas anksčiau, elektros energijos tiekimas pagal Sutartį baigiamas pasiekus šį kiekį.
9.5. Pasibaigus Sutarties galiojimo terminui arba elektros energijos tiekimui lieka galioti nuostatos dėl atsiskaitymo, atsakomybės, konfidencialumo ir ginčų sprendimo tiek, kiek jų reikia iki tol atsiradusioms teisėms ir pareigoms įgyvendinti.
9.6. Sutartis gali būti nutraukta rašytiniu Šalių susitarimu arba vienašališkai Sutartyje ir Lietuvos Respublikos civiliniame kodekse nustatytais pagrindais bei tvarka.
9.7. Pirkėjas turi teisę vienašališkai nutraukti Sutartį, jeigu Tiekėjas padaro esminį Sutarties pažeidimą ir per Pirkėjo rašytiniame pranešime nustatytą ne trumpesnį kaip 5 (penkių) darbo dienų terminą pažeidimo nepašalina, kai pažeidimas gali būti pašalintas.
9.8. Pirkėjas turi teisę nutraukti Sutartį nesuteikdamas papildomo termino, jeigu Tiekėjas netenka teisės vykdyti nepriklausomo elektros energijos tiekimo veiklą, nutraukia veiklą, nepagrįstai nutraukia elektros energijos tiekimą arba paaiškėja kitos aplinkybės, dėl kurių Sutarties vykdymas tampa neteisėtas ar objektyviai neįmanomas.
9.9. Tiekėjas turi teisę vienašališkai nutraukti Sutartį dėl esminio Pirkėjo pažeidimo, prieš tai raštu pareikalavęs pažeidimą pašalinti per ne trumpesnį kaip 10 (dešimties) kalendorinių dienų terminą. Nutraukdamas Sutartį Tiekėjas privalo laikytis teisės aktuose nustatytų informavimo apie elektros energijos tiekimo nutraukimą reikalavimų.
9.10. Sutarties nutraukimas neatleidžia Šalių nuo pareigos atsiskaityti už iki Sutarties nutraukimo faktiškai patiektą elektros energiją ir atlyginti dėl Sutarties pažeidimo atsiradusius nuostolius.
10. SUTARTIES PAKEITIMAI
10.1. Sutartis gali būti keičiama tik rašytiniu Šalių susitarimu ir tik Taisyklėse bei Lietuvos Respublikos civiliniame kodekse leidžiamais atvejais.
10.2. Sutarties pakeitimu negali būti pakeistas pirkimo pobūdis, Tiekėjo pasiūlyta marža, kainos nustatymo būdas ar maksimalus perkamas kiekis.
10.3. Teisės aktų nustatyta tvarka pasikeitus PVM, reguliuojamiems elektros energijos persiuntimo tarifams ar kitoms privalomoms kainos dedamosioms bei mokesčiams, atitinkami dydžiai perskaičiuojami tik teisės aktų leidžiamais atvejais ir taikomi nuo jų įsigaliojimo dienos, nekeičiant Tiekėjo maržos. Kai teisės aktai reikalauja, pasikeitimai įforminami abiejų Šalių pasirašytu Sutarties priedu.
10.4. Šalių rekvizitų, banko sąskaitų ar atsakingų asmenų ir jų kontaktinių duomenų pakeitimas, apie kurį kita Šalis informuojama raštu, nelaikomas Sutarties pakeitimu.
11. KONFIDENCIALUMAS, DUOMENŲ APSAUGA IR PRANEŠIMAI
11.1. Šalys neatskleidžia tretiesiems asmenims vykdant Sutartį gautos neviešos informacijos, išskyrus teisės aktuose nustatytus atvejus arba kai informaciją būtina pateikti Sutarties vykdymui pasitelktiems asmenims, kurie įsipareigoję ją saugoti.
11.2. Šalims žinoma, kad Sutartis ir su jos vykdymu susijusi informacija gali būti viešinama ar teikiama teisės aktų nustatyta tvarka. Konfidencialia nelaikoma informacija, kuri pagal teisės aktus privalo būti atskleista.
11.3. Vykdydamos Sutartį Šalys asmens duomenis tvarko laikydamosi 2016 m. balandžio 27 d. Europos Parlamento ir Tarybos reglamento (ES) 2016/679, Lietuvos Respublikos asmens duomenų teisinės apsaugos įstatymo ir kitų taikomų teisės aktų.
11.4. Su Sutarties vykdymu susiję pranešimai teikiami raštu Sutartyje nurodytais elektroninio pašto adresais, per SABIS, kai teikiamos PVM sąskaitos faktūros, arba kitu Šalių raštu suderintu būdu.
11.5. Šalis privalo ne vėliau kaip per 3 (tris) darbo dienas informuoti kitą Šalį apie savo rekvizitų ar kontaktinių duomenų pasikeitimą. To nepadariusi Šalis negali remtis aplinkybe, kad negavo pranešimo, išsiųsto paskutiniais jai žinomais duomenimis.
12. GINČŲ SPRENDIMAS
12.1. Sutarčiai taikoma Lietuvos Respublikos teisė.
12.2. Visus iš Sutarties kylančius ar su ja susijusius nesutarimus Šalys pirmiausia siekia išspręsti derybomis. Šaliai gavus rašytinę pretenziją, atsakymas pateikiamas per 10 (dešimt) darbo dienų, jeigu dėl klausimo sudėtingumo Šalys nesusitaria dėl kito termino.
12.3. Derybomis neišspręstas ginčas nagrinėjamas kompetentingame Lietuvos Respublikos teisme įstatymų nustatyta tvarka.
13. BAIGIAMOSIOS NUOSTATOS
13.1. Sutartis aiškinama atsižvelgiant į jos, pirkimo dokumentų ir Tiekėjo pasiūlymo nuostatų tarpusavio ryšį bei pirkimo tikslą.
13.2. Konkurso sąlygų 1 priede pateikta Techninė specifikacija, jos paaiškinimai ir patikslinimai bei Tiekėjo pasiūlymas yra neatskiriamos Sutarties dalys. Sutarties 1 priede „Pagrindinės techninės specifikacijos ir aktyviosios elektros energijos tiekimo objektų sąrašas“ pateikiama santrauka nepakeičia ir nesusiaurina Techninėje specifikacijoje nustatytų reikalavimų. Tiekėjo pasiūlymas taikomas tiek, kiek jis neprieštarauja pirkimo dokumentams ir Sutarčiai. Tiekėjo standartinės sutarčių ar paslaugų teikimo sąlygos taikomos tik tuo atveju, jeigu jos buvo pirkimo dokumentų dalis arba dėl jų taikymo Šalys teisėtai ir aiškiai susitarė raštu.
13.3. Tiekėjas negali be išankstinio rašytinio Pirkėjo sutikimo perleisti tretiesiems asmenims iš Sutarties kylančių teisių ar pareigų, išskyrus imperatyviųjų teisės aktų nustatytus atvejus.
13.4. Jeigu kuri nors Sutarties nuostata pripažįstama negaliojančia ar netaikytina, tai nedaro negaliojančių kitų Sutarties nuostatų. Šalys tokią nuostatą pakeičia teisėta nuostata, kuri pagal prasmę ir tikslą būtų artimiausia pakeičiamai nuostatai.
13.5. Sutartis pasirašoma kvalifikuotais elektroniniais parašais vienu elektroniniu egzemplioriumi arba dviem vienodą teisinę galią turinčiais popieriniais egzemplioriais, po vieną kiekvienai Šaliai.
13.6. Neatskiriamos Sutarties dalys yra šie priedai:
      13.6.1. 1 priedas – „Pagrindinės techninės sąlygos ir elektros energijos tiekimo objektų sąrašas“;
      13.6.2. 2 priedas – „Tiekėjo pasiūlymas“.
14. UŽ SUTARTIES VYKDYMĄ ATSAKINGI ASMENYS
	Šalis
	Vardas, pavardė
	Telefono Nr.
	El. pašto adresas

	Pirkėjas
	Sigitas Klimas
	+370 659 42045
	sigitas.klimas@raseiniust.lt

	Tiekėjas
	
	
	


15. ŠALIŲ REKVIZITAI IR PARAŠAI
	PIRKĖJAS
UAB „Raseinių šilumos tinklai“
Juridinio asmens kodas 172412113
PVM kodas LT724121113
Pieninės g. 2, LT-60133 Raseiniai
Bankas „Swedbank“, AB
A.S. LT40 7300 0100 0257 3037
Tel. 0 428 51951
El. paštas info@raseiniust.lt

_______________________________
(pareigos, vardas, pavardė)

_______________________________
(parašas)
	TIEKĖJAS
Pavadinimas
Juridinio asmens kodas 
PVM kodas 
Adresas 
Bankas
A.S.
Tel.
El. paštas 

________________________________
(pareigos, vardas, pavardė)

________________________________
(parašas)

     Prie Pirkimo–pardavimo sutarties Nr. _________ Priedas Nr. 1
1. AKTYVIOSIOS ELEKTROS ENERGIJOS TIEKIMO RASEINIŲ OBJEKTAMS
Pagrindinės techninės specifikacijos ir aktyviosios elektros energijos tiekimo objektų sąrašas
	Sąlyga
	Reikalavimas

	Pirkėjas
	UAB „Raseinių šilumos tinklai“, juridinio asmens kodas 172412113

	Tiekėjas
	_____________________________________________

	Pirkimo objektas
	Aktyviosios elektros energijos tiekimas Pirkėjo valdomiems Raseinių objektams, nurodytiems šio priedo 2 skyriuje. BVPŽ kodas 09310000-5 „Elektra“

	Elektros energijos kiekis
	Preliminarus kiekis per 12 mėnesių tiekimo laikotarpį – 250 000 kWh. Elektros energija perkama pagal faktinį Pirkėjo objektų poreikį; Pirkėjas neįsipareigoja nupirkti viso preliminaraus kiekio. Bendras įsigyjamas kiekis negali viršyti 325 000 kWh

	Tiekimo laikotarpis
	Aktyviosios elektros energijos tiekimo laikotarpis – 12 (dvylika) mėnesių, nuo 2026 m. lapkričio 1 d. iki 2027 m. spalio 31 d. Jeigu maksimalus 325 000 kWh kiekis pasiekiamas anksčiau, elektros energijos tiekimas pagal Sutartį baigiamas pasiekus šį kiekį.

	Tiekimo vietos
	Pirkėjo valdomi Raseinių objektai, išvardyti šio priedo 2 skyriuje „Aktyviosios elektros energijos tiekimo objektų sąrašas“

	Ataskaitinis laikotarpis
	Vienas kalendorinis mėnuo

	Kiekio apskaita
	Kiekviename objekte faktiškai suvartotas aktyviosios elektros energijos kiekis nustatomas pagal skirstomųjų tinklų operatoriaus pateiktus galutinius apskaitos duomenis. Bendras mėnesio kiekis nustatomas susumavus visuose objektuose Lietuvos laiku faktiškai suvartotą kiekį.

	Vieneto kaina
	Aktyviosios elektros energijos vieneto kainą (Eur/kWh be PVM) sudaro kintamoji ir fiksuotoji kainos dalys

	Kintamoji kainos dalis
	Elektros energijos biržos „Nord Pool“ AS Lietuvos kainų zonoje ataskaitinį mėnesį paskelbtų visų valandų elektros energijos kainų aritmetinis vidurkis

	Fiksuotoji kainos dalis
	Tiekėjo pasiūlyme nurodyta marža ________ Eur/kWh be PVM. Marža yra fiksuota ir nekeičiama visą Sutarties vykdymo laikotarpį

	Į maržą įskaičiuojamos išlaidos
	Visos Tiekėjo išlaidos, susijusios su elektros energijos tiekimo organizavimu, balansavimu ir Sutarties administravimu. Papildomi Tiekėjo mokesčiai, antkainiai ar priemokos netaikomi

	Balansavimas
	Elektros energijos balansavimą visą Sutarties vykdymo laikotarpį užtikrina Tiekėjas

	Reguliuojamos dedamosios ir mokesčiai
	Teisės aktų nustatytos reguliuojamos elektros energijos persiuntimo ir kitos privalomos kainos dedamosios bei mokesčiai taikomi pagal jų galiojimo laikotarpiu nustatytus dydžius, jeigu pagal teisės aktus juos Pirkėjui apskaičiuoja Tiekėjas


Kitos elektros energijos tiekimo, atsiskaitymo, Šalių teisių, pareigų ir atsakomybės sąlygos nustatytos Sutartyje.

2. AKTYVIOSIOS ELEKTROS ENERGIJOS TIEKIMO OBJEKTŲ SĄRAŠAS
	Eil.
Nr.
	Objekto pavadinimas
	ESO objekto numeris
	Objekto adresas
	Skaitiklių numeriai

	1
	Viduklės katilinė
	68017583
	Gamyklos g. 5A, Viduklė, Viduklės sen., 60346 Raseinių r. sav.
	SAG0000000018141

	2
	Raseinių katilinė
	68017585
	Žemaičių g. 9, 60118 Raseiniai
	SAG0000000014055
SAG0000000014053

	3
	Administracinis pastatas
	68017601
	Pieninės g. 2, 60133 Raseiniai
	SAG1030100131869
SAG1030100131894

	4
	Betygalos katilinė
	68018113
	Sporto g. 6, Betygala, Betygalos sen., 60209 Raseinių r. sav.
	SAG1030100128463

	5
	Ariogalos katilinė
	68017586
	Rytų g. 6, Ariogala, 60256 Raseinių r. sav.
	SAG0000000002304
SAG0000000002240

	6
	Pagojukų katilinė
	68018425
	Liolingos g. 1, Kaulakių k., Pagojukų sen., 60456 Raseinių r. sav.
	SAG1030100294112

	7
	Nemakščių katilinė
	68018526
	Sodų g. 1, Nemakščiai, Nemakščių sen., 60382 Raseinių r. sav.
	SAG1030100283985

	8
	Šiluvos katilinė
	68020017
	M. Jurgaičio a. 6, Šiluva, Šiluvos sen., 60432 Raseinių r. sav.
	SAG1030100015791

	9
	Girkalnio katilinė
	68020253
	Šėtupio g. 61, Girkalnis, Girkalnio sen., 60313 Raseinių r. sav.
	SAG1030100150999


Iš viso: 9 objektai
3. PAPILDOMA INFORMACIJA APIE ELEKTROS ENERGIJOS GAMYBĄ
Perkančioji organizacija yra gaminantis vartotojas ir dalį elektros energijos poreikio dengia iš atsinaujinančių energijos šaltinių. Elektros energija gaminama:
       3.1. Iš nuosavų saulės elektrinių; 
 3.2. Papildomai naudojama elektros energija iš pagal sutartį valdomos (išnuomotos) vėjo jėgainės. 
	Eil. Nr.
	Elektrinės tipas
	Adresas
	Įrengtoji galia (kW)
	Nuosava / nuoma
	Pastabos

	1
	Saulės elektrinė
	Rytų g.6, Ariogala
	85 kW
	Nuosava
	Baigta

	2
	Saulės elektrinė
	Pieninės g.2, Raseiniai
	20 kW
	Nuosava
	Baigta

	3
	Saulės elektrinė
	Žemaičių g.9, Raseiniai
	99 kW
	Nuosava
	Baigta

	4
	Vėjo elektrinė
	Gujėnų k., Radviliškio r. 
	290 kW
	Nuoma
	Pagal sutartį 



Nuosava elektros energijos gamyba dalinai padengia objektų elektros energijos poreikį. Likęs elektros energijos kiekis bus perkamas CVP  IS atviro konkurso būdu



Šis priedas yra neatskiriama Sutarties dalis.

